IStr 7
Region: Asia Minor — Caria 

[- πα]ρασκευας ---α-- [-]ε συμμετρων αι[ς] συντε[- ψη]φισμα αποδους και παραθεις εκ τε [τ]ω[ν] [ιστοριω]ν και των αρχαιων γραμματων και συστησα[μενος τας αν]ωθεν τιμας και ασυλιας υπαρχουσας τωι δι και παναμαρευσιν επεισεν τον συνπαντα δημον εις τ[ο] τας θυσιας επιφανεστερας και μειζονας συντελειν επελθων τε επι τινας δημους επεισε και εκεινους συνθυειν καθολου τε εσπευδεν υπερ τε του θεου και του κοινου του παναμαρεων ουτε κινδυνον ουτε δαπανην ουτε [κακοπ]αθιαν ουδεμιαν υφορωμενος οπως ουν και παναμαρεις φαινωνται τοις καλοις και αγαθοις ανδρασιν τας καταξιας χαριτας αποδιδοντες δεδοχθαι τωι κοινωι επηνησθαι λεοντα χρυσαορος του ζωιλου του πολυπερχοντος και στεφανωσαι αυτον χρυσωι στεφανωι αρετης ενεκεν και ευσεβειας ειναι δε αυτωι και εκγονοις πολιτειαν και μετουσιαν παντων ων και παναμαρεις μετεχουσιν στησαι δε αυτου και εικονα χαλκην εν ωι αν αυτος βουληται τοπωι και επιγραψαι επιγραφην τηνδε το κοινον το παναμαρεων ετιμησεν ιερατευσαντα λεοντα χρυσαορος του ζωιλου του πολυπερχοντος επαινωι χ[ρυ]σωι στεφανωι εικονι χαλκηι αρετης ενεκεν και ευσεβειας αναγραψαι δε τοδε το ψηφισμα εις στηλην λιθινην και αναθειναι εν τωι ιερωι του διος του καριου εν τωι επιφανεστατωι τοπωι το δε τελεσμα το εις τα προγεγραμενα υπαρχετω εξ επαγγελιας οπως δε και ο συνπας δημος επιγνωι τα δεδογμενα τω[ι] κοινωι τωι παναμαρεων ελεσθαι ανδρα ο δε αιρεθεις αποδοτω τοδε το ψηφισμα και επελθων επι τε την βουλην και τον δημον διαλεγητω υπερ των δεδογμενων τωι κοινωι. ηρεθη καλλιμηδης πολυαρχου.